open-index/open-wikipedia-markdown huggingface dataset:
হামিদা ওমারোভা

**হামিদা মাম্মাদ ক্বিজি ওমারোভা** (, বাকুতে ১৯৫৭ সালের ২৫ এপ্রিল তারিখে জন্মগ্রহণ করেন) হলেন একজন আজারবাইজানি অভিনেত্রী। 

## প্রাথমিক জীবন
হামিদা ওমারোভা এক শিক্ষক পরিবারে জন্মগ্রহণ করেন (তার বাবা মা দুজনই শিক্ষক ছিলেন)। তার বাবা মা এর নাম যথাক্রমে মাম্মাদ এবং নাসিবা ওমারভ। তার বাবা মা বিশ্ববিদ্যালয়ে প্রথম পরিচিত হয় যেখানে তারা দুজনই বিদেশি ভাষা নিয়ে পড়াশুনা করত। তাদের চার সন্তান ছিল যাদের তিনজনই শৈশবেই মারা যায়। হামিদা যখন জন্মগ্রহণ করেন তখন তার বাবা মা ক্বাযাখ এ অবস্থিত সুফি হামিদ মঠ দর্শন করেন এবং যখন নিশ্চিত হলেন তাদের নতুন সন্তান বেঁচে থাকবে, তারা তার নাম সেই পবিত্র স্থানের নামেই রাখলেন। ১৯৬০ সালে তার বা মা এর বিচ্ছেদ হয় এবং তার বাবা তার গ্রাম গাযাখ এ স্থায়ী ভাবে চলে আসেন, হামিদা ওমারভা তার মা এবং নানী দ্বারা পালিত হন। উচ্চ বিদ্যালয়ে পড়ালেখা শেষ করে তিনি বাকু স্টেট বিশ্ববিদ্যালয়ে ভাষাবিজ্ঞান পড়ার জন্য ভর্তি হন। ১৯৭৫ সালে তার প্রথম বর্ষ শেষের পর, তিনি ৩০০ ব্যক্তির একাডেমিক প্রতিযোগিতায় যোগদান করেন এবং তিনি সেই ১৫ জন প্রতিযোগীদের একজন ছিলেন যারা মস্কোতে অবস্থিত গেরাসিমভ ইন্সটিটিউট অব সিনেমাটোগ্রাফি তে ভর্তি হন।   

## কর্মজীবন
ওমারভা ১৯৭৭ সালে*দ্য ডেন্টিস্ট (The Dentist) *নামে ছোট চলচ্চিত্রের মাধ্যমে অভিনয় জগতে প্রবেশ করেন। তখন থেকে, তিনি ৩০ টিরও বেশি চলচ্চিত্রে অভিনয় করেছেন। তিনি পরবর্তীতে সেই দশকে আজারবাইজানের সবচেয়ে সফল অভিনেত্রীতে পরিণত হন এবং একযোগে চারটি সিনেমার শুটিং করেন। রাশিয়াতে, তিনি ইউলি গুসম্যান এর চলচ্চিত্র *গোর্খমা,  Gorkhma, saninlayam* / *Не бойся, я с тобой *("ভয় পেয়ো না, আমি আছি তোমার সাথে", ১৯৮১), যা আজারবাইজানের গাখ এ মঞ্চায়িত হয়েছিল,) এ*  *অভিনয় করার জন্য বেশি পরিচিত। তার অভিনয় পরিবেশনা অনেক পুরস্কারে পুরস্কৃত হয়, অন্যতম পুরস্কার হলো আজারবাইজানের জনগণের শিল্পী। ১৯৯১, সালে সোভিয়েত ইউনিয়নের ভাঙনের পরে, আজারবাইজানের সিনেমা ইন্ডাস্ট্রি গুরুতর পতনের সম্মূখীন হয়। এ কারণে ওমরোভার কর্মজীবন ক্ষয়ে যেতে শুরু করে এবং তিনি মানসিক অগ্নিপরীক্ষার সম্মূখীন হন। কিছুকাল হতাশার মধ্য দিয়ে যাওয়ার পর, ১৯৯২ সালে তিনি বিবাহ বন্ধনে আবদ্ধ হন এবং এক পুত্র সন্তানের জন্ম দেন। একই সময়, তিনি শেষ রাত্রিরের অনুষ্ঠান *রেত্রো *হোস্ট করেন, যা ছিল আজারবাইজানি এবং বিদেশি চিরায়ত সিনেমাগুলোর একটি পর্যালোচনা ভিত্তিক অনুষ্ঠান। ২০০৬ সালে, ওমারোভা আজারবাইজানে ইউনিয়ন অব সিনেমাটোগ্রাফারস এর সভাপতিতে নির্বাচিত হন।  

## তথ্যসূত্র

## বহিঃসংযোগ
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আজারবাইজানি চলচ্চিত্র অভিনেত্রী
বিষয়শ্রেণী:সোভিয়েত অভিনেত্রী
আলজেরিয়া–ইন্দোনেশিয়া সম্পর্ক

**আলজেরিয়া-ইন্দোনেশিয়া সম্পর্ক** আলজেরিয়া এবং ইন্দোনেশিয়া এর মধ্যকার দ্বিপাক্ষিক সম্পর্ককে নির্দেশ করে। এই দুই দেশের মধ্যকার সম্পর্কের মূল ভিত্তিই হল, ধর্ম এবং উপনিবেশবাদ বিরোধী মনোভাব। ইন্দোনেশিয়া ও আলজেরিয়া উভয় দেশেই ইসলাম ধর্মাবলম্বী মানুষের সংখ্যা বেশি তথা মুসলিমপ্রধান রাষ্ট্র। এর পাশাপাশি উভয় দেশের ইতিহাসেই উপনিবেশবাদ এর নিদর্শন রয়েছে। আলজেরিয়া ১৯৬২ সালে স্বাধীনতা লাভ করে। আলজেরিয়া, তাদের স্বাধীনতা লাভের পিছে ইন্দোনেশিয়ার সমর্থনের ঘটনাকে স্মরণ করে। দুই দেশই সমন্বয় বৃদ্ধি এবং সম্পর্ক শক্তিশালী করার ক্ষেত্রে একমত।
ইন্দোনেশিয়ার রাজধানী জাকার্তায় আলজেরিয়ার একটি দূতাবাস রয়েছে। অবশ্য এই দূতাবাসের নিকটেই, সিঙ্গাপুর এবং ব্রুনাই সম্পর্কিত দায়িত্ব রয়েছে। এর পাশাপাশি আলজেরিয়ার রাজধানী আলজিয়ার্স-এ ইন্দোনেশিয়ার একটি দূতাবাস রয়েছে। উভয় দেশই জোট-নিরপেক্ষ আন্দোলন (ন্যাম), গ্রুপ অব ৭৭ এবং অর্গানাইজেশন অব ইসলামিক কোঅপারেশন (ওআইসি) এর সদস্য।

## ইতিহাস
আলজেরিয়ার স্বাধীনতা সংগ্রামে ইন্দোনেশিয়া সক্রিয়ভাবে সমর্থন জুগিয়েছিল। এর জন্য ইন্দোনেশিয়া *কমিটি অব সাপোর্টিং ইন্ডিপেন্ডেন্স স্ট্রাগল অব নর্থ আফ্রিকান কান্ট্রিজ* নামে একটি কমিটি গঠন করে যার প্রধান ছিলেন ইন্দোনেশিয়ার তৎকালীন প্রধানমন্ত্রী মোহাম্মদ নাতসির। এই কমিটি গঠন করা হয় ১৯৫১ সালে।

১৯৫৫ সালে ইন্দোনেশিয়া বান্দুং -এ এশিয়ান-আফ্রিকান সম্মেলন এর আয়োজন করে। এই সম্মেলনে ইউরোপীয় উপনিবেশ থেকে এশীয় এবং আফ্রিকান দেশগুলোকে মুক্ত করার আহ্বান জানানো হয় এবং এর পাশাপাশি দেশগুলোর স্বাধীনতার দাবি জানানো হয়। সেই সময় আলজেরিয়া ফ্রান্স এর একটি উপনিবেশ রাষ্ট্র ছিল। ইন্দোনেশিয়া, আলজেরিয়ার প্রতিনিধিদের সেই বান্দুং সম্মেলনে অংশগ্রহণের আহ্বান জানায়।

এই সম্মেলনে অংশগ্রহণের মাধ্যমে আলজেরিয়ার স্বাধীনতা সংগ্রাম আরও উজ্জীবিত হয়। সর্বশেষে ১৯৬২ সালের ৫ জানুয়ারী আলজেরিয়া ফ্রান্স এর কাছ থেকে স্বাধীনতা লাভ করে।
অতি শীঘ্রই, ইন্দোনেশিয়া আলজেরিয়ার এই স্বাধীনতাকে স্বীকৃতি দান করে এবং দ্রুতই আলজেরিয়াতে নিজেদের দূতাবাস প্রতিষ্ঠা করে। ১৯৬৩ সালে ইন্দোনেশিয়া আলজেরিয়াতে তাদের দূতাবাস প্রতিষ্ঠা করে। ইন্দোনেশিয়ার দূতাবাস ছিল, আলজেরিয়াতে প্রথমেই প্রতিষ্ঠিত বিভিন্ন দেশগুলোর দূতাবাসের মধ্যে অন্যতম।

## ব্যবসা ও বাণিজ্য
আফ্রিকা মহাদেশের দেশগুলোর মাঝে, আলজেরিয়া হল, ইন্দোনেশিয়ার চতুর্থ বৃহত্তম ব্যবসায়িক অংশীদার। এক্ষেত্রে, দক্ষিণ আফ্রিকা, নাইজেরিয়া এবং মিশর হল প্রথম ৩ টি দেশ। ২০১১ সালে, ইন্দোনেশিয়া এবং আলজেরিয়া এর মধ্যে বাণিজ্যের পরিমাণ ছিল ৪৮৯.০৫ মিলিয়ন (৪৮.৯০ কোটি) মার্কিন ডলারের। এউ পরিমাণ ছিল, আফ্রিকায় ইন্দোনেশিয়ার মোট বাণিজ্যের ৫.০৬ শতাংশ।
আলজেরিয়ায়, ইন্দোনেশিয়ার প্রধান রপ্তানি পণ্যগুলো হল, পাম তেল, কফি, চিনি, টেক্সটাইল আঁশ, শুঁটকি মাছ এবং কাঠ। অপরদিকে ইন্দনেসিয়ায় আলজেরিয়ার প্রধান রপ্তানি পণ্য হল অপরিশোধিত তেল

## তথ্যসূত্র

## বহিঃসংযোগ
* আলজেরিয়া দূতাবাস, জাকার্তা, ইন্দোনেশিয়া
* ইন্দোনেশিয়া দূতাবাস, আলজেরিয়া


বিষয়শ্রেণী:আলজেরিয়ার দ্বিপাক্ষিক সম্পর্ক
বিষয়শ্রেণী:ইন্দোনেশিয়ার দ্বিপাক্ষিক সম্পর্ক
মিশেল রেইস

**মিশেল মনিক রেইস** (জন্ম: ২০ই জুন ১৯৭০) হচ্ছেন হংকংয়ের একজন অভিনেত্রী, যিনি পর্তুগিজ এবং সাংহাই বংশদ্ভুত। তিনি মিস চীনা ইন্টারন্যাশনাল পেইজেন্ট ১৯৮৮ এবং মিস হংকং ১৯৮৮-এর সৌন্দর্য প্রতিযোগিতায় জয়লাভ করেছেন।

## জীবনী
মিশেল রেইস পর্তুগিজ মাকাও-এ ১৯৭০ সালের ২০ জুন জন্মগ্রহণ করেন। তিনি মিশ্র পূর্বপুরুষের অন্তর্ভুক্ত; তার পিতা পর্তুগিজ ছিল, এবং তার মা, যিনি ক্যান্টন সাংহাইয়িস, পরবর্তীতে হংকংয়ে স্থানান্তরিত হয়েছেন। তার বাবা, ফ্রান্সিস রেইস, হংকংয়ে জন্মগ্রহণ করেন। দ্বিতীয় বিশ্বযুদ্ধের সময় তিনি হংকংয়ের জাপানিদের দ্বারা বন্দী হয়েছিলেন। জাপানীদের ক্যাম্পে তিনি খুবই জনপ্রিয় ছিলেন এবং অন্যান্য বন্দীদের দ্বারা ভালোবাসা অর্জন করেছেন। তবে, তার উচ্চতার কারণে, জাপানের আত্মসমর্পণ পর্যন্ত জাপানের খনিতে কাজ করার জন্য তাকে পাঠানো হয়েছিল। তার মুক্তির পর, তিনি হংকংয়ে ফিরে এসে মিশেলের মার সাথে বিয়ে করেন।

মিশেল রেইসের অভিভাবকেরা ১৯৮৭ সালে বিবাহবিচ্ছেদ করেন। এই সময় পরে, তিনি খুব কমই তার বাবার সাথে যোগাযোগ করেন, যিনি ১৯৯৫ সালে মারা যান। মিশেল রেইস তার শৈশব খেলনা বা নতুন জামাকাপড়হীনভাবে একটি অসুখী জীবন কাটিয়েছেন বলে মনে করেন। তিনি কেবল তার মায়ের অশ্রু এবং পিতামাতা অবিরাম কুসংস্কার স্মরণ করেন। এক পর্যায়ে তার বাবা ঘরে কম ফিরে আসা একেবারে কমিয়ে দেয়, যার ফলে তিনি তার মায়ের দ্বারা লালিত পালিত হয়েছেন। অনেক বছর পরে যখন তার পরিবার পরিত্যক্ত হয়ে যায়, মিশেল রেইসের বাবা তার মাকে একটি ফোন কল করেছেন বলে মনে করা হয়েছিল। এই সময়ে, মিশেল রেইসের মা ইতোমধ্যে বিখ্যাত ছিল। অনেক বছর পরে, রেইস এই ফোন কলটি তা মাকে স্মরণ করিয়ে দেন, যা তাকে আঘাত করে।

সেপ্টেম্বর ২০১০ সালে মিশেল রেইসের একটি বোন "ইয়ুয়েট চি রেইস" নামে একটি পুত্র সন্তানের জন্ম দেয়।

## শিক্ষা
ম্যারিনল কনভেন্ট স্কুলে ২এ (ইংরেজি, বাইবেল)-এর ফলাফলের সাথে মিশেল রেইস চমৎকার ফলাফল করেন এবং ৭বি-এ পাঁচ বছরের মাধ্যমিক শিক্ষা সম্পন্ন করার পর স্নাতকোত্তর পরীক্ষায় অংশগ্রহণ করেন। ১৯৮৮ সালে হংকং সুন্দরী প্রতিযোগিতায় বিজয়ী হওয়ার পর তিনি হংকংয়ের শিক্ষা পরীক্ষার সভায় অংশগ্রহণ করেন।

## ব্যক্তিগত জীবন
২৩ শে নভেম্বর ২০০৮ তারিখে মিশেল রেইস জুলিয়ান হুই নামক এক ব্যবসায়ীকে বিবাহ বন্ধনে আবদ্ধ হন, তিনি তার সাথে প্রায় দুই বছর ধরে সম্পর্কের মধ্যে ছিলেন। জুলিয়ান হুইয়ের প্রাক্তন স্ত্রী হলেন প্যান্সি হো, যিনি মাকাওয়ের ক্যাসিনো ব্যবসায়ী স্ট্যানলি হোয়ের কন্যা। তাদের ছেলে জ্যাডেন ম্যাক্স "জেএম" হুই ৮ ফেব্রুয়ারি ২০১১ সালে জন্মগ্রহণ করেন। তার পিতামাতার নামের প্রথম আদ্যক্ষর 'জেএম' থেকে তার নামকরণ করা হয়।

## তথ্যসূত্র

## বহিঃসংযোগ
* 
* এইচকেসিনেম্যাজিক 

বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:২০শ শতাব্দীর হংকংয়ীয় অভিনেত্রী
বিষয়শ্রেণী:হংকংয়ীয় চলচ্চিত্র অভিনেত্রী
বিষয়শ্রেণী:পর্তুগিজ বংশোদ্ভূত হংকংয়ীয় ব্যক্তি
বিষয়শ্রেণী:মিস হংকং বিজয়ী
বর্মী রন্ধনশৈলী

**বর্মী রন্ধনশৈলী** হচ্ছে মিয়ানমারের বিভিন্ন অঞ্চলে প্রচলিত খাদ্য রন্ধন ও পরিবেশনের শৈলী। স্থানীয় সংখ্যালঘু নৃগোষ্ঠীর অবদানে মিয়ানমারের রন্ধনশৈলী সমৃদ্ধ হয়ে উঠেছে। মিয়ানমারে বামাররা সবচেয়ে প্রভাবশালী গোষ্ঠী, কিন্তু চীন গোষ্ঠীসহ অন্যান্য গোষ্ঠীগুলি্র স্বতন্ত্র খাবার ও রন্ধনশৈলী আছে।

মাছের সস এবং নগাপী (সীফুড) জাতীয় মাছজাত দ্রব্যের ব্যাপক ব্যবহার হয় বামার রন্ধনপ্রণালীতে। মায়ানমারের ভৌগোলিক অবস্থানের কারণে, বার্মিজ রন্ধনপ্রণালী চীনা রান্না, ভারতীয় রান্না এবং থাই রান্নার দ্বারা প্রভাবিত হয়েছে।

মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায়  প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি।

বর্মী রন্ধনশৈলীর বিভিন্ন ধরনের সালাদ (এ থোক) রয়েছে, যার প্রধান উপকরণ চাল, গম এবং চাল নুডলস, কাচের নুডলস এবং সেমাই, আলু, আদা, টমেটো, কাফির লেবু, লম্বা শিম, লাহপেট এবং নগাপি (মাছের পেস্ট)। এই সালাদ সবসময় বার্মিজ শহরগুলোতে *দ্রুত খাবার* (ফাস্টফুড) হিসাবে জনপ্রিয় হয়েছে।

একটি জনপ্রিয় বর্মী ছড়া হচ্ছে, "ফলের মধ্যে আম সবচেয়ে ভাল; মাংসের মধ্যে শুকরের মাংস ভাল এবং পাতার মধ্যে ল্যাহপেট সবচেয়ে ভাল"।

## খাদ্যাভ্যাস
### আদবকায়দা

ঐতিহ্যগতভাবে বর্মীরা বাঁশের মাদুরে বসে নিচু টেবিল থেকে খাদ্যগ্রহণ করে। একসাথে খাবারের ব্যবস্থা করা হয়। একটি সাধারণ খাবারে থাকে প্রধান খাবার হিসেবে ফুটানো ভাত এবং হীন নামক খাবার যাতে থাকে স্বাদুপানির মাছের তরকারি। মাছের বদলে মাংসের তরকারিও থাকে। হিন গিয়ো নামক পাতলা ঝোল থাকে।

সম্মান থেকে অন্যেরা আসার পূর্বে সব থেকে বয়স্কদের আগে খাবার পরিবেশন করা হয়। এমনকি মুরুব্বীরা অনুপস্থিত থাকলেও এটা করা হয়। পিতামাতার সম্মানে তাদের পাত্র থেকে প্রথমে কিছু ভাত সরিয়ে রাখার প্রথা উ চা নামে পরিচিত।

বর্মীদের খাবারের ধরন অনেকটা বাঙালীর মতো। তারা ডান হাতে খাবার খায়। প্রথমে ভাতের সংগে অন্যান্য তরকারি মিশিয়ে আঙুল দিয়ে ছোট দলা তৈরী করে মুখে দেয়। নুডলস জাতীয় খাবার গ্রহণের ক্ষেত্রে তারা অবশ্য চপস্টিকস এবং কাটাচামচ ব্যবহার করে। বাড়িতে ছুটি-কাঁটার ব্যবহার একদমই নেই তবে রেস্তোরাতে এগুলোর প্রচলন আছে। খাবারের সংগে সাধারণত পানীয় পরিবেশন করা হয় না তবে পাতলা ঝোল জাতীয় খাবার থাকে। খাবারের বাইরে বর্মীদের প্রিয় পানীয় সবুজ চা।

### লাহপেটা

লাহপেট (লেফাত, লাফেট, লেফেট, লেপপেট, বা লেটপেট'ও উচ্চারণ করা হয়) হচ্ছে একধরনের বর্মী চায়ের আচার। মায়ানমারে পৃথিবীর অল্প কয়েকটি দেশের মতো চা পানের পাশাপাশি খাওয়াও হয়। আচারি চা এই অঞ্চলের অনন্য এবং শুধুমাত্র জাতীয় খাদ্য হিসাবে গণ্য করা হয় না পাশাপাশি বার্মিজ সমাজে এটি গুরুত্বপূর্ণ ভূমিকা পালন করে।

## আরও দেখুন
* বাঙালি রন্ধনশৈলী
* বাংলাদেশি রন্ধনশৈলী
* মিশ্র রন্ধনশৈলী
* ইরাকি রন্ধনশৈলী
* ইরানি রন্ধনশৈলী
* ঝোল
* ঝাল
* অম্বল
* শুক্তো
* ডালনা
* হরগৌরী
* গাম্বো

## তথ্যসূত্র

বর্মী রন্ধনশৈলী
বিষয়শ্রেণী:বর্মী রন্ধনশৈলী
বর্মী রন্ধনশৈলী
বিষয়শ্রেণী:মিয়ানমারের সংস্কৃতি
বিষয়শ্রেণী:দক্ষিণ-পূর্ব এশীয় রন্ধনশৈলী
সাইদ বিন তৈমুর

***সুলতান সাইদ বিন তৈমুর*** (১৩ আগস্ট ১৯১০ – ১৯ অক্টোবর ১৯৭২) () ছিলেন মেশকাত ও ওমানের সুলতান। ১০ ফেব্রুয়ারি ১৯৩২ খ্রীষ্টাব্দের তিনি ক্ষমতায় অধিষ্ঠিত হন এবং ১৯৭০ খ্রীষ্টাব্দের ২৩ জুলাই ক্ষমতাচ্যুৎ হন। তার পিতা তৈমুর বিন ফয়সালের মৃত্যুর পরে ১৯৩২ খ্রীষ্টাব্দে মাত্র ২১ বছর বয়সে ক্ষমতা লাভ করেন এবং রাজবংশের ১৩তম সুলতান হিসেবে রাজমুকুট পরিধান করেন। ১৯৩৬ খ্রীষ্টাব্দে তিনি তার দ্বিতীয় স্ত্রী মেজুন আল-মাশানি (তার প্রথম স্ত্রী ফাতিমা) কে বিয়ে করেন। ১৯৪০ খ্রীষ্টাব্দের সাইদের একমাত্র পুত্র কাবুস বিন সাঈদ জন্মগ্রহণ করেন। ব্রিটিশ এসএএসের সাহায্যে অভ্যন্তরীণ শক্তি ও উপজাতীয় নিয়ন্ত্রণ পুনর্বহাল করেন এবং মেশকাত ও ওমানকে একত্রিত করেন। ওমান ও মেশকাত সুলতান তৈমুরের অধীনে ১৯৫১ সালে সম্পূর্ণ স্বাধীন ও সার্বভৌম রাষ্ট্রে হিসেবে গঠিত করেন। ১৯৭০ খ্রীষ্টাব্দে ওমানের সালতানাত নামে রূপান্তরিত করেন। দেশ একত্রিত হওয়ার পরে, তিনি মেশকাতের রাজধানী ত্যাগ করে ধফারের একটি উপকূলবর্তী শহরে বসবাস করেন। সাইদ তার সম্প্রদায়ের লোকজন এবং দেশের জন্য খুবই চিন্তিত হয়ে পড়েন। ১৯৬৫ খ্রীষ্টাব্দে তিনি ইরাক, ইরান ও ব্রিটেনের সাথে তেল রপ্তানির মাধ্যমে তিনি তার জনগণের জীবনযাত্রার উন্নতিকল্পে সামান্য অবদান রাখতে পেরেছিলেন। এই চুক্তি ততক্ষন পর্যন্ত কোন উপকারে আসবে না যতক্ষন না এর ব্যবহার হবে। ওমানের শিশু মৃত্যুর জন্য তার রক্ষণশীল নীতিগুলি ৭৫ ভাগ দায়ী ছিল। চোখের ব্যাধি, যৌনরোগ এবং অপুষ্টি ব্যাপক পরিমানে ছিল। অভ্যুত্থানের পূর্বে ১৯৭০ খ্রীষ্টাব্দে সেখানে ৬ মাইল প্রশস্ত রাস্তা এবং ৩ টি স্কুল ও সাক্ষরতার হার ছিল মাত্র ৫ ভাগ।

## শিক্ষা
**সাঈদ বিন তৈমুর**  ১৯২২ সাল থেকে ১৯২৭ সাল পর্যন্ত ভারতের রাজপুতানা রাজ্যে আজমীরের কলেজে পড়াশুনা করেন, যেখানে তিনি ইংরেজি এবং উর্দু ভাষা আয়ত্ত করেন। ১৯২৭ সালের মে মাসে মস্কোতে ফিরে আসার পর, তিনি সিদ্ধান্ত নেনে যে বৈরুতে যোগ দিয়ে তার শিক্ষাকে আরো সুদুরপ্রসারী করে নেবেন। তার পিতা সুলতান তায়াম্মুর বিন ফিয়াসাল ভয় পেয়েছিলেন যে, তাকে বৈরুতে পাঠিয়ে তিনি কোনভাবে খ্রিস্টধর্ম কর্তৃক প্রভাবিত না হয়ে যান।

সাইদ এর পিতা পশ্চিমা বিশ্বের দেখানো পথ শেখার বিরুদ্ধে এবং ইংরেজিতে কথা বলার বিরুদ্ধে দৃঢ়ভাবে সোচ্চার ছিলেন। যখন সাঈদ ছোট ছিলেন তখন তার বাবাকে সাঈদ ও তার ভাই নাদিরকে একটি ইংরেজি প্রাইমার নামে ডাকা হত এবং তিনি তাদের সব বই পুড়িয়ে ফেলার আদেশ দিয়েছিলেন। বৈরুতের কাছে সাইদকে পাঠানোর পরিবর্তে, তার বাবা তাকে বাগদাদে পাঠিয়ে দেন এবং তিনি এক বছরের জন্য আরবি সাহিত্য ও ইতিহাস অধ্যয়ন শুরু করেন।

## উৎস
* Harris M. Lentz III, *Heads of States and Governments: A Worldwide Encyclopedia of Over 2,300 Leaders, 1945 through 1992*. McFarland & Company, Inc., 1994, p.&nbsp;604. .

## তথ্যসূত্র

## বহিঃসংযোগ
*Omani Ministry of Foreign Affairs 
*The Death of the Last Feudal Arab State
*Sultan Said touring British tanks

বিষয়শ্রেণী:১৯৩২-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:দ্বিতীয় বিশ্বযুদ্ধের রাজনৈতিক নেতা
বিষয়শ্রেণী:২০শ শতাব্দীর আরব ব্যক্তি
বিষয়শ্রেণী:১৯১০-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:ওমানের সুলতান
বিষয়শ্রেণী:আল_সাইদ_রাজবংশ
নবীনচন্দ্র দাস

**নবীনচন্দ্র দাস** (১৮৪৫-১৯২৫) ছিলেন একজন প্রসিদ্ধ বাঙালি মিষ্টান্ন প্রস্তুতকারক, উদ্যোক্তা এবং ব্যবসায়ী। উনিশ শতকের দ্বিতীয়ার্ধে ও বিশ শতকের শুরুতে বাংলার সংস্কৃতিতে তথা বাঙালির জীবনে তার তৈরি মিষ্টান্ন জনপ্রিয়তার কারণে বিশেষ স্থান অধিকার করে। তিনি বাংলার অতি জনপ্রিয় মিষ্টান্ন রসগোল্লার উদ্ভাবক হিসাবে পরিচিতি লাভ করেন।  নবীনচন্দ্র দাসের জন্ম ও বেড়ে ওঠা ইস্ট ইন্ডিয়া কোম্পানির আমলের ভারতের রাজধানী কলকাতা শহরে একটি মাহিষ্য পরিবারে । বাংলা সংস্কৃতি ও সমাজে নবীন চন্দ্র দাসের প্রধান অবদান ছিল তার উদ্ভাবনী মিষ্টান্ন। বাঙালির জন্য তার উদ্ভাবিত অভিনব মিষ্টান্ন বিশেষ খ্যাতি অর্জন করে। তার তৈরি মিষ্টান্ন আজকের বাঙালি রসনায় এক গুরুত্বপূর্ণ ও শেষপাতের আবশ্যিক সংযোজন ও পরিবেশন - ব্যাপকভাবে পরিচিত "রসগোল্লা"। উনিশ শতকের বাংলায় এই জনপ্রিয় মিষ্টান্ন, সৃষ্টিকর্তা হিসেবে তাঁকে **[[রসগোল্লা |রসগোল্লার]] [[কলম্বাস]]** বা **[[রসগোল্লা |রসগোল্লার]] জনক** হিসাবে চিহ্নিত করেছে।  তার অন্যান্য সৃষ্টির মধ্যে রয়েছে "আবার খাবো", "দেদো সন্দেশ" এবং "বৈকুন্ঠ ভোগ" (উভয়ই "কাঁচা পাক" বেস উপাদান হিসাবে ব্যবহার করে), সুপরিচিত "কস্তুরি পাক" "আতা (কাস্টার্ড আপেল) সন্দেশ" এবং "কাঠাল (কাঁঠাল) সন্দেশ"।

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:বাঙালি সংস্কৃতি
বিষয়শ্রেণী:বাঙালি হিন্দু
বিষয়শ্রেণী:কলকাতার ব্যবসায়ী
বিষয়শ্রেণী:ভারতীয় কনফেকশনারি
সেসিলিয়া চেউং

**সেসিলিয়া চেউং পাক-চি** (জন্ম: ২৪ মে, ১৯৮০) হচ্ছেন হংকংয়ের একজন অভিনেত্রী এবং পুরস্কারপ্রাপ্ত ক্যান্টোপপ গায়িকা। তিনি হচ্ছেন বর্তমানে হংকংয়ের শীর্ষ অভিনেত্রীদের মধ্যে একজন, সেসিলিয়া চেউংকে "গার্ল গার্ল" বলে মনে করা হয়। তিনি হচ্ছেন একজন অভিনেত্রী যিনি স্টিফেন চাউয়েরপাশাপাশি অভিনয় করে প্রথমবারের মতো মিডিয়ার মনোযোগ আকর্ষণ করেছিলেন এবং পরবর্তীতে নিজের সফল কর্মজীবনে চলে যান। সেসিলিয়া চেউং হচ্ছেন বাম হাতি নারী।

## জীবনী
সেসিলিয়া চেউং হংকংয়ে জন্মগ্রহণ করেন। যখন তার বয়স নয় বছর ছিল তখন তার বাবা-মা তালাকপ্রাপ্ত হয়ে যায়। তাকে মাত্র চৌদ্দ বছর বয়সে তার চাচীর সঙ্গে বসবাস করার জন্য অস্ট্রেলিয়ার মেলবোর্নে পাঠানো হয় এবং তারপর তিনি ক্যাম্বারওয়েল গার্লস গ্রামার স্কুলে যোগদান করেন। তার একটি বড় সৎ-বোন আছে, দুইটি ছোট ভাই এবং তার বাবার পক্ষ থেকে একটি ছোট ভাই আছে।

## ক্যারিয়ার
১৯৯৮ সালে তার কর্মজীবন শুরু হয়, যখন তিনি একটি টেলিভিশনের জন্য লেবু চায়ের বাণিজ্যিক বিজ্ঞাপনে মডেল হিসেবে উপস্থিত হন। বিজ্ঞাপনটি শুটিং করার পর তিনি স্টিফেন চাউের মনোযোগ আকর্ষণ করেন। পরবর্তীতে, সেসিলিয়া চেউং স্টিভেন চাউয়ের কিং অফ কমেডি (১৯৯৯)-এ একটি ছোট নাইট ক্লাবে হোস্টেস্ট হিসেবে চলচ্চিত্রের প্রথম খণ্ডে উপস্থিত হন। কিং অফ কমেডি বছরের সবচেয়ে বেশি লাভজনক স্থানীয় চলচ্চিত্র হিসাবে আবির্ভূত হয়, এবং এই চলচ্চিত্রটি হংকংয়ে সেসিলিয়া চেউংকে খ্যাতি প্রদান করে। এরপর তিনি ফ্লাই মি টু পোলারিস (১৯৯৯)-এ অভিনয় করেন, যা হংকং ফিল্ম পুরস্কারে শ্রেষ্ঠ নবাগতের জন্য পুরস্কার লাভ করেন। সেসিলিয়া চেউং এছাড়াও ফ্লাই মি টু পোলারিসের জন্য থিম গান গেয়েছিলেন, যা তার গানের ক্ষমতা জনসাধারণের মধ্যে মনোযোগ অর্জন করতে সাহায্য করেছে। একই বছর, সেসিলিয়া চেউং তার প্রথম ক্যান্টোপপ অ্যালবাম এনি ওয়েদার (১৯৯৯) এর সাথে তার গানের কর্মজীবন শুরু করেন।

সেসিলিয়া চেউং ফাইলান (২০০১)-এর পর তাকে কোরিয়ান বাজারে কোপ-তারকা চিও মিন-শিকের সাথে জুড়ে দিয়েছিলেন। শ্রেষ্ঠ অভিনেত্রীর জন্য গ্র্যান্ড বেল পুরস্কারের জন্য চলচ্চিত্রটি মনোনয়ন লাভ করে। তারপর তিনি চীনা কমেডি চলচ্চিত্র দ্য লায়ন রোয়ার্স (২০০২)-এ অভিনয় করেন। সেসিলিয়া চেউং স্বতন্ত্র এবং স্পমিং নায়িকার চরিত্রে অভিনয় করে শ্রোতাদেরকে প্রভাবিত করে এবং চীনা চলচ্চিত্র মিডিয়া অ্যাওয়ার্ডে সর্বাধিক জনপ্রিয় অভিনেত্রীর পুরস্কার লাভ করেন।

ডেরেক ইয়ীর রোমান্টিক নাটক লস্ট ইন টাইম (২০০৩)-এর জন্য, চিউং হংকং ফিল্ম পুরস্কারে শ্রেষ্ঠ অভিনেত্রীর জন্য পুরস্কার জিতেছে। তিনি উক্ত চলচ্চিত্রে একজন যুবতী মহিলার চরিত্রে অভিনয় করেন যিনি একটি ট্র্যাফিক দুর্ঘটনায় তার বাগদত্তকে হারিয়েছেন। উক্ত মহিলা একজন দুঃখী একক মা হিসাবে পরিত্রাণের সমাপ্তির জন্য সংগ্রাম করিয়েছে। সেসিলিয়া চেউং ইতিপূর্বে আবেগগত পরিবর্তনের একটি স্ট্রিং প্রকাশের মাধ্যমে প্রশংসা অর্জন করেছেন। সেসিলিয়া চেউং তার কর্মজীবনে সফলতার জন্য ২০০২ সালে হুগং চলচ্চিত্র সমালোচক সমাজ পুরস্কারে সেরা অভিনেত্রীর পুরস্কার লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:২০শ শতাব্দীর হংকংয়ীয় অভিনেত্রী
বিষয়শ্রেণী:হংকংয়ীয় চলচ্চিত্র অভিনেত্রী
বিষয়শ্রেণী:চীনা বংশোদ্ভূত হংকংয়ের ব্যক্তি
বিষয়শ্রেণী:২১শ শতাব্দীর হংকংয়ীয় অভিনেত্রী
বিষয়শ্রেণী:হংকংয়ীয় টেলিভিশন অভিনেত্রী
বিষয়শ্রেণী:ব্রিটিশ বংশোদ্ভূত হংকংয়ীয় ব্যক্তি
বিষয়শ্রেণী:২১শ শতাব্দীর হংকংয়ীয় গায়িকা
পশ্চিম তিমুর

**পশ্চিম তিমুর** () হলো তিমুর দ্বীপের পশ্চিমাংশ যা ইন্দোনেশিয়ার নুসা তেংগারা () প্রদেশে পড়েছে।

ঔপনিবেশিক যুগে এটি **ডাচ তিমুর** নামে পরিচিত ছিল এবং ইন্দোনেশিয়ার জাতীয় বিপ্লবের (১৯৪৫-১৯৪৯) সময় এটি ডাচদের প্রতি অনুগতদের একটি কেন্দ্র ছিল।

১৯৪৯ সাল হতে ১৯৭৫ সাল পর্যন্ত এটিকে **ইন্দোনেশীয় তিমুর** নামে ডাকা হতো।

## ইতিহাস
১৫দশ শতাব্দীতে তিমুরে ইউরোপীয়দের উপনিবেশিক শাসন শুরু হয়েছিল। যদিও পর্তুগিজরা ১৫২০ সালে তিমুর দ্বীপটিকে নিজেদের  বলে দাবি করে; কিন্তু, ডাচরা (ডাচ ইস্ট ইন্ডিয়া কোম্পানী' নামে) ১৬৪০ সালে পশ্চিম তিমুরে বসতি স্থাপন করে এবং পর্তুগিজদের পূর্ব তিমুরে বিতাড়িত করে। ১৭৯৯ সালে এই এলাকায় কোম্পানির শাসনের অবসান ঘটে এবং এটি আনুষ্ঠানিকভাবে ডাচ শাসনাধীনে যুক্ত হয়। অবশেষে, ১৯১৪ সালে পূর্ব ও পশ্চিম তিমুরের মধ্যে চূড়ান্তভাবে সীমানা সংক্রান্ত বিষয়টির মীমাংসা হয় পর্তুগাল ও নেদারল্যান্ডের মধ্যে সম্পাদিত একটি চুক্তির মাধ্যমে, যা মূলত ১৮৫৯ সালে স্বাক্ষরিত হয় এবং ১৮৯৩ সালে পরিমার্জন করা হয়।

## ভূগোল
পশ্চিম তিমুর একটি রাজনৈতিক অঞ্চল যা তিমুর দ্বীপের পশ্চিমাঞ্চলে ওকেসে জেলা (যেটি রাজনৈতিক ভাবে পূর্ব তিমুরের অংশ) ব্যতীত অবশিষ্ট অর্ধাংশ নিয়ে গঠিত এবং ইন্দোনেশিয়ান প্রদেশ নুসা তেংগারা তিমুর (এনটিটি, বা পূর্ব নুসা তেনগারা)-এর অন্তর্ভুক্ত। পশ্চিম তিমুরের মোট ভূমি এলাকা ১৫,৮৫০ বর্গ কিলোমিটার (৬,১২০ বর্গ মাইল)। পশ্চিম তিমুরের সর্বোচ্চ বিন্দুটি মাউন্ট মুতিস, যা ২,৪২৭ মিটার (৭,৯৬৩ ফুট) উচ্চতা বিশিষ্ট।

## প্রশাসন
পশ্চিম তিমুর একটি শহর প্রশাসন কুপাং এবং চারটি রিজেন্সীতে বিভক্ত।

## জনসংখ্যা
২০০৮ সালের হিসাব অনুসারে এখানে প্রায় ১.৮ মিলিয়ন অধিবাসীর বাস রয়েছে, যাদের কিছু অংশ ১৯৯৯ সালে পূর্ব তিমুরে ঘটা সহিংসতার শিকার হয়ে উদ্বাস্তু হিসাবে আশ্রয় নিয়েছে।

### ভাষা
এখানে জাতীয় ভাষা ইন্দোনেশীয় ছাড়াও তেতুম ভাষা ব্যবহৃত হয়, যেটি পূর্ববাংশে চালু আছে এবং অস্ট্রেনেশিয়ান ভাষা গোষ্ঠীর অংশ।

### ধর্ম
পশ্চিম তিমুরের প্রধান ধর্ম বিশ্বাসগুলি হলো ক্যাথলিক খ্রিস্টান (৫৬%), প্রোটেস্ট্যান্ট খ্রিস্টান (৩৫%) এবং ইসলাম (৮%)।

## অর্থনীতি
পশ্চিম তিমুরে গড় বেকারত্বের হার ২.৩৯%। [8] ১৯৯৮ সালে এখানকার জনসংখ্যার ৩০% দারিদ্র্য সীমার নিচে বসবাস করতো; ২০১২ সালেও হিসাবেও এটি ৩০% এ রয়ে গিয়েছে। কৃষকরা ভুট্টা, চাল, কফি এবং ফল উৎপাদনের জন্য মূলতঃ স্ল্যাশ-এন্ড-বার্ন পদ্ধতি ব্যবহার করে। কিছু কাঠ সংগ্রহ করা হয়; যেগুলি ইউক্যালিপটাস, স্যান্ডউইউড, বাঁশ ও রোসউড হতে উৎপাদিত হয়।

## আরও দেখুন
* তিমুর
* পূর্ব তিমুর
* নুসা তেংগারা।

## তথ্যসূত্র

## বহিঃসংযোগ

বিষয়শ্রেণী:ইন্দোনেশিয়া
বিষয়শ্রেণী:তিমুর
বিষয়শ্রেণী:ইন্দোনেশিয়ার দ্বীপ
ফাতমা গাদরি

**ফাতমা গাদির ক্বিজি গাদরি ** (), ক্বাদরি, কাদরি, কাদরিই হিসেবেও উচ্চারিত হয় (১ এপ্রিল ১৯০৭ – ২৯ ফেব্রুয়ারি ১৯৬৮) ছিলেন একজন আজারবাইজানি থিয়েটার অভিনেত্রী। 

## কর্মজীবন
ফাতমা গাদরি অডেসা ( বর্তমান নাম ইউকরেইন) এর এক  ব্যবসায়ীর অনুচরের পরিবারে জন্মগ্রহণ করেন। ৯ বছর বয়সে, তিনি একটি ধনী পরিবারের শিশু পালনের কাজ করে রোজগার শুরু করেন। তার মা এর জোরে, তিনি একটি স্থানীয় মাদরাসায় (ধর্মীয় প্রতিষ্ঠান) এ ভর্তি হন শিক্ষা গ্রহণ করার লক্ষ্যে। ১৯২২ সালে, তিনি একযোগে দুইটি (আজারবাইজান থিয়েটার স্কুল এবং শিক্ষকের কলেজ) উচ্চ মাধ্যমিক প্রতিষ্ঠানে ভর্তি হন, এবং দু'খান থেকেই ১৯২৬ সালে শিক্ষালাভ শেষ করেন। গাদরি শৈল্পিক কর্মজীবন শুরু করার সিদ্ধান্ত নেন, গাদরি বাকু'র ও গাঞ্জা'র তুর্কিক লেবার থিয়েটারে অভিনেত্রী হিসেবে কাজ করা শুরু করেন। তার ঘাঁড়ের এক অসফল অস্ত্রোপাচারের পর, তাকে সুস্থ হওয়ার জন্য চাকরি থেকে অব্যাহতি মঞ্জুর করা হয়।  

বাকু রাশিয়ান থিয়েটার এ অভিনয়ের উপর সংক্ষিপ্ত সময় কাটানোর পর, ১৯৩৫ সালে তাকে আজারবাইজান স্টেট ড্রামা থিয়েটারে নিয়ে আনা হয়, যেখানে তিনি পরবর্তী ২৪ বছর কাজ করেন। শিঘ্রই তিনি বাকু সিটি কাউন্সিলে নির্বাচিত হন এবং আজারবাইজান থিয়েটার স্কুল ও বাকু এর একটি গানের স্কুল এ শিক্ষকতা শুরু করেন। ১৯৪৩ সালে, তিনি আজারবাইজানের জনগণের শিল্পী (সম্মাননা পুরস্কার) তে পরিণত হন। দৈহিক দুর্বলতা এবং অসুস্থতার কারণে, তিনি প্রায় সময়ই তিনি শারীরিক ব্যাথা সত্ত্বেও অভিনয় করে যেতেন। ১৯৫৮ সালে তিনি অতিরিক্ত দুর্বল হয়ে পড়েন, মস্কো এর একটি দলীয় ট্যুরে পুস্কিন মস্কো ড্রামা থিয়েটারে, *যুদ্ধ ও শান্তি* অপেরার তার শেষ অভিনয় চলাকালীন তিনি হঠাত্‌ অচেতন হয়ে পড়েন। সাত মাসের চিকিৎসা সেবা এর পর, ডাক্তাররা তাকে তার শরীরের কথা ভেবে আবার মঞ্চে যেতে নিষেধ করেন।     

## ব্যক্তিগত জীবন
মঞ্চের বাইরে, ফাতমা গাদরি কষ্টের সাথে জীবন যাপন করতেন। ১৯২০ সালে তিনি প্রথম বিবাহ করেন যা বেশি দিন টিকেনি। তার একমাত্র পুত্র সন্তান কিশোর বয়সে মারা যায়। ১৯৩২ সালে গাদরি'র দ্বিতীয় স্বামী নিউমোনিয়ায় আক্রান্ত হয়ে মারা যান। এসব দুঃখজনক ঘটনার কারণে তার মানসিক এবং শারীরিক অসুস্থতার জন্ম দেয়। থিয়েটারের নিষেধাজ্ঞা'র পর তিনি হতাশা থেকে আর বেরিয়ে আসতে পারেননি, ১৯৬৮ সালে ৬০ বছর বয়সি তার ঘরে আত্মহত্যার মাধ্যমে মৃত্যুবরণ করেন। 

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:আজারবাইজানের মঞ্চ অভিনেত্রী
বিষয়শ্রেণী:১৯৬৮-এ আত্মহত্যা
জাহাঙ্গীর মহল, ওড়ছা

থাম্ব|250x250পিক্সেল|জাহাঙ্গীর মহল, মুগল স্থাপত্যের সেরা এবং সবচেয়ে প্রাণবন্ত উদাহরণ।

**জাহাঙ্গীর মহল** ভারতের মধ্য প্রদেশ রাজ্যের তিকমগড় জেলার ওড়ছাতে অবস্থিত একটি প্রাসাদ ও দুর্গ।

## ইতিহাস
১৭শ খ্রিষ্টাব্দে জাহাঙ্গির মহলের স্থাপন হয়। যখন এই অঞ্চলের শাসক বীর সিং দেও মুঘল সম্রাট জাহাঙ্গীরের উষ্ণ সংবর্ধনার প্রতীক হিসেবে এই কাঠামো নির্মাণ করেন। জাহাঙ্গির মহলের প্রবেশদ্বার, ওড়ছা একটি শৈল্পিক ও ঐতিহ্যবাহী গেটওয়ে দ্বারা চিহ্নিত। কাঠামোর সামনের দেয়াল পূর্ব দিকে মুখ করে ফিরোজা টাইলস দিয়ে ঢাকা। জাহাঙ্গির মহল একটি তিন তলা কাঠামো যা স্টাইলিশলি ঝোলানো বারান্দা, পোর্চেস, অ্যাপার্টমেন্ট দ্বারা চিহ্নিত।

জাহাঙ্গীর মহলের গম্বুজ, টিরুদ কাস্টমস অনুযায়ী নির্মিত; এর গ্র্যান্ড আইওয়ানরা যথেষ্ট বড়, যুদ্ধের হাতিদের প্রবেশ করার জন্য, এবং এই দৃশ্যের উপর উঁচু অবস্থান কামান উচ্চতর সীমার উপর দেওয়া।

আকবর তার সবচেয়ে প্রভাবশালী ছেলে প্রিন্স জাহাঙ্গীর, আব্দুল হাসান আসাফ খান এবং আবুল-ফজল ইবনে মুবারক-এর কাছে ওড়ছা শহরকে ধারণ করার জন্য প্রেরণ করেন, যা বিদ্রোহের কেন্দ্রবিন্দু হিসেবে বিবেচিত হয়। জাহাঙ্গীর ১২০০০-এর একটি বাহিনী নিয়ে এসে অনেক হিংস্র এনকাউন্টার ও যুদ্ধের পর বুন্দেলা রাজত্ব বশীভূত করে। এর বিদ্রোহী শাসক বীর সিং দেও তরুণ জাহাঙ্গিরের কাছে আত্মসমর্পণ করে আকবরের সঙ্গে কোনও জোট ভাঙতে রাজি হননি কখনও। বীর সিং দেও প্রায় ৫০০০ বুন্দেলা পদাতিক এবং এক হাজার অশ্বারোহীর নিয়ন্ত্রণ ছাড়ার পর নিজেকে সামরিকভাবে দুর্বল করে দেয়। বীর সিং দেও পরে ১৬০২ সালে আবুল-ফজল ইবনে মুবারক-কে হত্যা করেন।

১৬৬৫ সালের ৪ অক্টোবর জাহাঙ্গীর মহলের সর্বোচ্চ ছাদ থেকে মুঘল পতাকা উত্তোলন করেন ১৬ বছর বয়সী ঔরঙ্গজেব। ১৬৩৫ সালে মুঘলা যুদ্ধে জয়ী হওয়ার পর দেবী সিংকে নতুন প্রশাসক হিসেবে বসানো হয় এবং বিদ্রোহী ঝুজহার সিং ও মুঘল সম্রাট শাহ জাহানের মৃত্যুর পর বুন্দেলা সার্বভৌম ঘোষিত হয়।

## তথ্যসূত্র

## বহিঃসংযোগ

*  
*  

বিষয়শ্রেণী:ইসলামি স্থাপত্য
বিষয়শ্রেণী:মুঘল সাম্রাজ্য
বিষয়শ্রেণী:মুঘল স্থাপত্য
বিষয়শ্রেণী:ভারতের রাজকীয় বাসভবন
বিষয়শ্রেণী:মুঘল_দুর্গপ্রাকার
অ্যান্ডি লাউ

**অ্যান্ডি লাউ তাক-ওয়া**, বিবিএস, এমএইচ, জেপি (, জন্ম: ২৭ সেপ্টেম্বর, ১৯৬১) হচ্ছেন হংকংয়ের একজন অভিনেতা, গায়ক, গীতিকার ও চলচ্চিত্র প্রযোজক। তিনি ১৯৮০ সালের মাঝামাঝি সময় থেকে হংকংয়ের সবচেয়ে বাণিজ্যিকভাবে সফল চলচ্চিত্র অভিনেতাতে পরিণত হন, একই সময়ে সফল গায়ক হিসেবে তিনি তার কর্মজীবন বজায় রাখেন। তিনি প্রায় ১৬০ টিরও বেশি চলচ্চিত্রে উপস্থিত হয়েছেন। ১৯৯০-এর দশকে, অ্যান্ডি লাউ ক্যান্টোপপের চারটি স্বর্গীয় রাজাদের মধ্যে একজন হিসাবে প্রচারিত হন।

অ্যান্ডি লাউ "ক্যান্টোপপ পুরুষ শিল্পীর দ্বারা বিজয়ী" সর্বাধিক পুরস্কার প্রদানের জন্য গিনেস বিশ্ব রেকর্ডে প্রবেশ করেন। ২০০০ সালের এপ্রিল মাসে তিনি প্রায় ২৯২টি পুরস্কার জয়লাভ করতে পেরেছিলেন। ২০০৫ সালে, অ্যান্ডি লাউকে হংকংয়ের "নং ১ বক্স অফিস অ্যাক্টর ১৯৮৫–২০০৫" পুরস্কার প্রদান করা হয়, যা গত ২০ বছরে ১০৮টি চলচ্চিত্রের শুটিং করার জন্য হংকংয়ের মুদ্রায় মোট $১,৭৩৩,২৭৫,৮১৬ আয় করে। ২০০৭ সালে, নীলসেন কোম্পানি (এসিনিলসেন) অ্যান্ডি লাউকে "নীলসেন বক্স অফিস স্টার অফ এশিয়া" পুরস্কার প্রদান করে।

## জীবনী
### প্রারম্ভিক জীবন
অ্যান্ডি লাউ হংকংয়ের তাই পো-এ জন্মগ্রহণ করেন। একটি অগ্নিনির্বাপন (劉禮)-এর ছেলে হিসাবে লাউ তার পরিবারের জন্য অনেক দূরে অবস্থিত একটি কূপের থেকে দিনে আট বার পর্যন্ত জল আনার মতো কঠিন কাজ করেছিল কারণ তাদের ঘর প্লামিংয়ের সাথে সজ্জিত ছিল না, এবং তার পরিবার ধনী ছিল না। তার পিতামহ জমিদার ছিল, কিন্তু তার পিতা ডায়মন্ড হিলের বস্তিতে ৬ বৎসর বয়সে তার পাশে দাঁড়িয়েছিলেন, যেখানে এলাকাটি কাঠের বাড়ীতে পূর্ণ ছিল এবং যেগুলো অ্যান্ডি লাউয়ের ১১ বছর বয়সে পুড়িয়ে ফেলা হয়েছিল। পরে তিনি সান পো কলেজ নামে একটি মাধ্যমিক বিদ্যালয় থেকে স্নাতক ডিগ্রি লাভ করেন, যেটি কোলননের হো ল্যাপ কংয়ে অবস্থিত। তিনি তার একাডেমিক বছরের সময় লৌ ফুক উইং (劉福榮) নামে সকলের কাছে পরিচিত ছিলেন। তিনি চীনা লিপিও অনুশীলন করেন। অ্যান্ডি লাউ ১৯৮০-এর দশকে বৌদ্ধ ধর্মে ধর্মান্তরিত হন। তিনি শুধু নামমাত্র বৌদ্ধ পরিবারে লালিত পালিত হন। তিনি বর্তমানে তাইওয়ানের লিঙ্গিয়ান মাউন্টেন টেনিসের একজন অনুগামী।

### ব্যক্তিগত জীবন
২০০৮ সালে, অ্যান্ডি লাউ মালয়েশীয় চীনা নারী ক্যারল চু এর সাথে তাদের সম্পর্কের উপর ২৪ বছর পর ধারণা নিয়ে বিবাহ বন্ধনে আবদ্ধ হন। এই দম্পতি মার্কিন যুক্তরাষ্ট্রের লাস ভেগাসে একটি অনুষ্ঠানের মাধ্যমে বিয়ে করেন। ৯ মে ২০১২ তারিখে, ক্যারল চু তার প্রথম সন্তানের জন্ম দেয়, যেটি হচ্ছে একটি কন্যা, যার নাম হলো "হানা"। ২০১৭ সালের জানুয়ারিতে থাইল্যান্ডে একটি ছবির শুটিংয়ের সময় শুরুতে একটি দৃশ্যের অভিনয় করার সময় অ্যান্ডি লাউ গুরুতর আহত হন।

## তথ্যসূত্র

## বহিঃসংযোগ

*অফিসিয়াল ওয়েবসাইট  
*

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:বৌদ্ধধর্মে ধর্মান্তরিত
বিষয়শ্রেণী:বিশ্বরেকর্ডধারী
বিষয়শ্রেণী:হংকংয়ীয় চলচ্চিত্র অভিনেতা
বিষয়শ্রেণী:হংকংয়ীয় চলচ্চিত্র প্রযোজক
বিষয়শ্রেণী:হংকংয়ীয় টেলিভিশন অভিনেতা
বিষয়শ্রেণী:হংকংয়ীয় ব্যবসায়ী
বিষয়শ্রেণী:২০শ শতাব্দীর হংকংয়ীয় অভিনেতা
বিষয়শ্রেণী:২০শ শতাব্দীর হংকংয়ীয় গায়ক
বিষয়শ্রেণী:২১শ শতাব্দীর হংকংয়ীয় অভিনেতা
বিষয়শ্রেণী:২১শ শতাব্দীর হংকংয়ীয় গায়ক
ইথিওপিয়া–ইন্দোনেশিয়া সম্পর্ক

**ইথিওপিয়া-ইন্দোনেশিয়া সম্পর্ক** ইথিওপিয়া এবং ইন্দোনেশিয়া এর মাঝে বিদ্যমান দ্বিপাক্ষিক কূটনৈতিক সম্পর্ককে নির্দেশ করে। ইথিওপিয়ার রাজধানী আদ্দিস আবাবাতে ইন্দোনেশিয়ার একটি দূতাবাস রয়েছে। অবশ্য এই দূতাবাসের নিকটে, সোমালিয়া এবং জিবুতি সম্পর্কিত দায়িত্ব এবং বিশষয়াবলী ন্যস্ত আছে। অপরদিকে, ইন্দোনেশিয়ার রাজধানী জাকার্তায় ইথিওপিয়ার একটি দূতাবাস রয়েছে। উভয় দেশই জোট-নিরপেক্ষ সংস্থা (ন্যাম) এর সদস্য।

## ইতিহাস
১৯৬১ সালে ইথিওপিয়া এবং ইন্দোনেশিয়া এর সরকারের মধ্যে কূটনৈতিক সম্পর্ক প্রতিষ্ঠিত হয়। এর পরে ১৯৬৪ সালে আদ্দিস আবাবাতে, ইথিওপিয়ায় ইন্দোনেশিয়ার দূতাবাস প্রতিষ্ঠিত হয়। অপরদিকে কূটনৈতিক সম্পর্ক প্রতিষ্ঠার প্রায় ৫৫ বছর পর, ২০১৬ সালের ২য় ভাগে, জাকার্তাতে, ইন্দোনেশিয়ায় ইথিওপিয়ার দূতাবাস স্থাপিত হয়। ইন্দোনেশিয়ায় নিযুক্ত ইথিওপিয়ার রাষ্ট্রদূত অ্যারেগা হাইলু তেফেরা, ২০১৬ সালের ৩১ মে, ইন্দোনেশিয়ার রাষ্ট্রপতি জোকো উইদোদোর নিকট নিজের বৃত্তান্ত জমা দেন। বর্তমানে ইন্দোনেশিয়াতে অবস্থিত ইথিওপিয়ার এই দূতাবাস, জাকার্তায় সম্পূর্ণভাবে সক্রিয় রয়েছে। এছারাও, এই দূতাবাসের নিকট মালয়েশিয়া, সিঙ্গাপুর এবং আসিয়ান সদর দপ্তর সম্পর্কিত দায়িত্ব এবং বিশষয়াবলী ন্যস্ত করার পরিকল্পনা রয়েছে।

## সমন্বয়
ইথিওপিয়া এবং ইন্দোনেশিয়া এর মজাহে আন্তরিক সম্পর্ক থাকলেও, এই দুই দেশের মধ্যে বাণিজ্যে অনেক প্রতিবন্ধকতা রয়েছে। ইথিওপিয়ার ইন্দোনেশিয়া দূতাবাস এই সমস্যার পিছনে দুটি প্রধান সমস্যা চিহ্নিত করেছে। সেগুলো হল, ইথিওপিয়ার ভৌগোলিক অবস্থান এবং ইথিওপিয়ার চারদিকে অস্থিতিশীলতা। 
যদিও *নন-অ্যালাইনড মুভমেন্ট সেন্টার ফর সাউথ-সাউথ টেকনিক্যাল কো-অপারেশন* এর মাধ্যমে ইন্দোনেশিয়া বহুসংখ্যক ইথিওপিয়ো সরকারি কর্মকর্তাকে ইন্দোনেশিয়াতে বিভিন্ন ক্ষেত্রে শিক্ষা এবং প্রশিক্ষণের মাধ্যমে সাহায্য করেছে। ক্ষেত্রগুলোর মাঝে রয়েছে কৃষি, শিক্ষা, পরিবার পরিকল্পনা, পরিবেশ, দারিদ্র্য দূরীকরণ, উদ্যোগ গ্রহণ, স্বাস্থ্য, উচ্চশিক্ষার সুযোগ ইত্যাদি বিষয়।

## বাণিজ্য এবং বিনিয়োগ
যদিও বর্তমানে, ইথিওপিয়া এবং ইন্দোনেশিয়া এর মধ্যকার বাণিজ্যের আকার তুলনামূলকভাবে কম, তবুও ভবিষ্যতে এটি বৃদ্ধি পাওয়ার সম্ভাবনা রয়েছে। কারণ, ইন্দোনেশিয়া, তাদের নিজেদের পণ্য রপ্তানির জন্য ইথিওপিয়াকে আফ্রিকার নতুন বাজার হিসেবে পরিকল্পনা করছে। ইন্দোনেশিয়ার রপ্তানিযোগ্য পণ্যের মাঝে রয়েছে, সাবান, নুডুলস প্রভৃতি। ২০০৭ সালে দুই দেশের মাঝে বাণিজ্যের পরিমাণ ছিল ৬৯ মিলিয়ন (৬.৯ কোটি) মার্কিন ডলারের। তবে এই বাণিজ্য সম্পর্কে ইথিওপিয়ার ক্ষেত্রে প্রচুর বাণিজ্য ঘাটতি রয়েছে এবং প্রায় অধিকাংশ রপ্তানিই ঘটে থাকে ইন্দোনেশিয়া থেকে। বর্তমানে ইন্দোনেশিয়া থেকে ইথিওপিয়ায় ইলেকট্রনিকস পণ্য, সাবান, ডিটারজেন্ট, কাগজ, বই, টায়ার, টেক্সটাইল, ফার্নিচার প্রভৃতি রপ্তানি হয়।

## তথ্যসূত্র

## বহিঃসংযোগ
* ইন্দোনেশিয়া দূতাবাস, আদ্দিস আবাবা, ইথিওপিয়া
* http://www.kemlu.go.id/addisababa/Pages/CountryProfile.aspx?l=en


বিষয়শ্রেণী:ইথিওপিয়ার দ্বিপাক্ষিক সম্পর্ক
বিষয়শ্রেণী:ইন্দোনেশিয়ার দ্বিপাক্ষিক সম্পর্ক
দারিদ্র্যের হার অনুযায়ী ভারতের রাজ্য ও কেন্দ্রশাসিত অঞ্চলের তালিকা

এটি ১৬ সেপ্টেম্বর ২০১৩ তারিখে দারিদ্র্যের ভিত্তিতে ভারতের রাজ্য ও কেন্দ্রশাসিত অঞ্চলগুলির একটি তালিকা। তালিকাটি ২০১৩ সালে প্রকাশিত ভারতীয় রিজার্ভ ব্যাংকের বার্ষিক রিপোর্ট থেকে সংকলিত হয়েছে। দারিদ্র্যসীমার নিচে বসবাসকারী জনগণের শতকরা হারের ভিত্তিতে গণনা করা হয় এবং এমআরপি-খাত উপর ভিত্তি করে।
গোয়া কমপক্ষে ৫.০৯%  দারিদ্র্যের সাথে সবচেয়ে ভাল অবস্থানে আছে এবং জাতীয় গড় ২১.৯২% ।

## তথ্যসূত্র

বিষয়শ্রেণী:ভারতে দারিদ্র্য
বিষয়শ্রেণী:ভারতের অর্থনীতি
বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের অর্থনীতি
বিষয়শ্রেণী:দেশের প্রশাসনিক বিভাগসমূহের ক্রমের তালিকা
নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলের তালিকা

এটি নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলের তালিকা। তালিকাটি ভারত সরকার দ্বারা প্রকাশিত ২০১১ ভারত গণনা প্রতিবেদন থেকে সংকলিত হয়েছে। র্যাঙ্কটি পরিবারগুলির নিরাপদ পানীয় জল গ্রহণের শতাংশ উপর ভিত্তি করে তৈরি।

পাঞ্জাবের সংখ্যাগরিষ্ঠতা ৯৭.৬%, কেরালার সবচেয়ে খারাপ অবস্থানে রয়েছে মাত্র ৩৩.৫% পরিবার নিরাপদ পানীয় জল ব্যবহার করে। জাতীয় গড় ৮৫.৫% এ দাঁড়িয়েছে।

## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
ইজাসা ইয়েনাও

ছিলেন তেনশিন শওদেন কাতোরি শিন্তো রিউ এর প্রতিষ্ঠাতা, যা আসলে এক প্রকার প্রথাগত ("কোরিউ")জানপানি মার্শাল আর্ট ।তার বৌদ্ধ মরণোত্তর নাম হল *তাইগানিন-দেন-তাইরা-নো-আসোন-ইগা-নো-কামি-রাইওদো-হোন-দাইকোজি* 

তিনি একজন প্রসিদ্ধ বল্লমযোদ্ধা এবং তরবারিবিদ হিসাবে বিখ্যাত ছিলেন ,যিনি বর্তমান চিবা অঞ্চলে অবস্থিত চিবা পরিবারকে সেবা দিয়েছিলেন। যখন তার নিজ শহর ধ্বংস হয়ে যায় তখন তিনি ইতস্তত ভ্রমণ শুরু করেন । পরবর্তীতে তিনি কাতোরি মন্দিরের নিকটে বসতি স্থাপন করেন এবং ১৪৪৭ সালে তেনশিন শোদেন কাতোরি শিন্তো-রিউ প্রতিষ্ঠা করেন।

## তথ্যসূত্র
* De Lange, William (2006). *Famous Japanese Swordsmen: The Warring States Period*, Floating World Editions. 
* Otake, Risuke (1977). *The Deity and the Sword - Katori Shinto-ryu*, Vol 1, Japan, Japan Publications Trading Co.  (Original Japanese title for all three volumes in this series is *Mukei Bunkazai Katori Shinto-ryu*)
* Hall, David Avalon. *Marishiten: Buddhism and the warrior Goddess*, Ph.D. dissertation, Ann Arbor: University microfilms, p.&nbsp;274-292 are about TSKSR
* Skoss, Diane (editor) (1999). *Sword & Spirit, Classical Warrior Traditions of Japan*, vol 2., p.&nbsp;67-69
* Watatani, Kiyoshi (1967). *Zusetsu Kobudōshi*, Tokyo

## টীকা


বিষয়শ্রেণী:সামুরাই
বিষয়শ্রেণী:মার্শাল আর্ট স্কুলের প্রতিষ্ঠাতা
বিষয়শ্রেণী:Japanese centenarians
বিষয়শ্রেণী:১৩৮৭-এ জন্ম
বিষয়শ্রেণী:১৪৮৮-এ মৃত্যু
ইনাসা জেলা, শিজুওকা

থাম্ব|ইনাসা জেলা, শিজুওকা
 ছিল একটি গ্রাম্য জেলা যেটি জাপানের পশ্চিম এলাকার দিকে শিজুওকাতে অবস্থিত। ২০০৩ সালের শেষ দিকে (ইনাসা জেলা বিলোপ হবার আগে প্রাপ্ত সর্ব শেষ তথ্য অনুসারে) জেলাটিতে আনুমানিক ৫২৪৮৫ পচাশি জন মানুষের জনসংখ্যা ছিল আর জনসংখ্যার ঘনত্ব ছিল ২২৭.২ জন প্রতি বর্গ কিলোমিটারে। এর মোট আয়তন ছিল ২৩১.০১ বর্গ কিলোমিটার ।

## ইতিহাস
ইনাসা জেলা ১৮৮৯ সালের ১লা এপ্রিল তারিখে প্রাক মেইজি তফসিলি পুনর্গঠনের সময় সৃষ্টি হয়েছিল। এটি ঐ সময় দুটি শহর (কিতো এবং কানাসাশি) এবং ছটি গ্রাম নিয়ে গঠিত ছিল। ১৮৯৬ সালের ১লা এপ্রিল  এবং  থেকে নিশি-হামানা গ্রাম কেও ইনাসা জেলা এর অন্তভুক্ত করা হয়। ১৯২২ সালের ১লা মে এ নিশি-হামানাকে শহর ঘোষণা করা হয় এবং নতুন নাম দেয়া হয় মিক্কাবি।এর ফলে এখন জেলাটির তিনটি শহর এবং আটটি গ্রাম হয়।

১৯৫৩ সালের ১লা এপ্রিল তে কানাসাশি শহর ইতানি গ্রামকে অধিভুক্ত করে নেয়। এর ফলে শহরটির নতুন নাম হয় ইনাসা।

১৯৫৫ সালের ১লা এপ্রিল তে আবার কিতো শহর নাকামুরা গ্রামকে অধিভুক্ত করে। এর পর শহরটির নতুন নাম হয় হোসো। বাকি গ্রামগুলো ১৯৫৫ থেকে ১৯৫৬ সালের মধ্যে অধিগৃহীত হয়। এদের মধ্যে মিয়াকোদা গ্রাম হামামাতসু শহরের মধ্যে চলে যায়, হিগাহি হামাদা গ্রাম মিক্কাবি শহরে যোগ দেয়, অকুয়ামা আর ইহেই গ্রাম দুটি ইনাসা শহরে যোগ দেয় এবং আরাতামা গ্রাম যোগ দেয় হামানা জেলায় অবস্থিত হামাকিতা শহরের সাথে।

২০০৫ সালের ১লা জুলাইয়ে এ হোসো, ইনাসা এবং মিক্কাবি শহর এবং তেনরিউ নগর ও হামাকিতা নগর,মিসাকুবো শহর ও সাকুমা শহর, তাতসুয়ামা গ্রাম (এরা সকলেই ইওয়াতা জেলা,শিজুওকা|ইওয়াতা জেলা এর অন্তর্গত ছিল) এবং মাইসাকা শহর ও ইয়ুতো শহর (এরা উভয়েই হামানা জেলা এর অন্তর্ভুক্ত), এরা সকলে মিলে হামামাতসু এর ক্রমশ বর্ধিষ্ণু নগরীতে অধিভুক্ত হয়ে যায়। এর ফল হিসেবে ইনাসা জেলা এর বিলোপ ঘটে।

## তথ্যসূত্র

## বহিঃসংযোগ
* Counties of Japan
আনতারা

**আনতারা** একটি ইন্দোনেশিয়ান সংবাদ সংস্থা, যেটি রাষ্ট্রীয় মালিকানাধীন প্রতিষ্ঠান বিষয়ক মন্ত্রণালয়ের অধীনে একটি বেসরকারি কোম্পানী হিসেবে সংগঠিত। এটি দেশটির জাতীয় সংবাদ সংস্থা, যেটি অনেক অভ্যন্তরীণ গণমাধ্যম সংস্থার জন্য সংবাদ প্রতিবেদন সরবরাহ করে থাকে। এটিই একমাত্র স্বীকৃত সংবাদ সংস্থা যারা বিদেশী সংবাদ সংস্থাগুলির তৈরি করা সংবাদ উপকরণ ইন্দোনেশিয়ায় পরিবেশন করার জন্য অনুমোদন প্রাপ্ত।

১৯৩৭ সালে এই সংবাদ সংস্থাটি প্রতিষ্ঠিত হয়, যখন এই দেশটি ডাচ সাম্রাজ্যের একটি উপনিবেশ ছিল; স্বাধীনতা সংগ্রামীরা ডাচ-মালিকানাধীন আনিতা সংবাদ সংস্থা কর্তৃক স্থানীয় খবর পরিবেশনে স্বল্পাহারের কারণে অসন্তুষ্ট ছিলো। ১৯৪২ সালে জাপান কর্তৃক আগ্রাসনের স্বীকার হওয়ার পর আনতারার কার্যক্রম ডোইমি সুসিন সংবাদ নেটওয়ার্ক কর্তৃক নিয়ন্ত্রিত হতো। ইন্দোনেশিয়ার স্বাধীনতার ঘোষণার সম্প্রচারে এই প্রতিষ্ঠানটির কর্মীরা বিশেষ গুরুত্বপূর্ণ ভূমিকা পালন করে এবং যুদ্ধের শেষে এই অঞ্চলে ডোইমির স্থাপনকৃত সুবিধাগুলির নিয়ন্ত্রণ গ্রহণ করে। সংস্থাটির বেসরকারী ব্যবস্থাপনায় পরিচালিত হওয়া অব্যাহত ছিলো ১৯৬০'এর দশকে রাস্ট্রীয় নিয়ন্ত্রণে আসার পূর্ব পর্যন্ত, যখন সরকার তার লক্ষ্য হিসাবে ঔপনিবেশিকতার পরিবর্তে জাতি গঠনের প্রতি গুরুত্ব দেয়ার বিষয়ে সিদ্ধান্ত নেয়। আনতারা একটি সংস্থা হয়ে ওঠে যার মাধ্যমে রাষ্ট্র তার নীতিগুলি উপস্থাপন করতে পারে।

১৯৯০-এর দশকের শেষের দিকে রাজনৈতিক সংস্কারের প্রেক্ষাপটে, আনতারা সরকার সম্পর্কিত তার প্রতিবেদনসমূহ স্বাধীনভাবে প্রকাশ করতে শুরু করে এবং ২০০৭ সালে রাষ্ট্রীয় মালিকানাধীন সংস্থা হিসেবে পুনর্গঠিত হয়। তথাপি, গণমাধ্যম বিশেষজ্ঞগণের মতে, সরকারের সঙ্গে দীর্ঘ সম্পর্কের কারণে একটি নিরপেক্ষ সংবাদ সংস্থা হওয়া এর জন্য কঠিন হয়ে পড়েছে। ২০১২ সালের ১৩ ডিসেম্বর আনতারা তার ৭৫তম বার্ষিকী উদ্‌যাপন করেছে।

## ইতিহাস
### প্রাথমিক অবস্থায়
অনতারা ১৯৩৭ সালের ১৩ ডিসেম্বর তারিখে ডাচ ইস্ট ইন্ডিজের ঔপনিবেশিক রাজধানী বাতাভিয়ায় (পরবর্তীতেঃ জাকার্তা) প্রতিষ্ঠিত হয়। এটি প্রতিষ্ঠার আগে, ডমিনিক উইলিম বেরিট্টি আনিতা প্রতিষ্ঠা করেন, ইন্ডিজের প্রথম সংবাদ সংস্থা হিসাবে, কয়েকটি ডাচ ও আদিবাসী সংস্থারও অস্তিত্ব ছিল সেসময়, কিন্তু একই সমান পরিচিতি অর্জন করতে পারেনি সেগুলি। একটি ডাচ সংস্থা হিসাবে আনিতা খুব কমই তার প্রচারিত সংবাদের ক্ষেত্রে স্থানীয় বিষয়াবলীকে অন্তর্ভুক্ত করতো। এই কৃচ্ছ্রতা সাধনের ফলাফল হিসাবে স্বাধীনতা আন্দোলনে নেতৃত্বদানকারী কর্মী সোয়েমানাং সোয়েরজোয়িনোত এবং আলবার্ট মানোয়েমপাক সিপাহোইতারের মধ্যে অসন্তোষের সৃষ্টি করে, যারা অবশেষে একটি পৃথক সংবাদ সংস্থা গঠন করার সিদ্ধান্ত নেয়।

## তথ্যসূত্র
**টীকা**

**উদ্ধৃতি**

**গ্রন্থপঞ্জী**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* 
* 
* 

বিষয়শ্রেণী:সংবাদ সংস্থা
বিষয়শ্রেণী:রাষ্ট্রীয় গণমাধ্যম
ইন্দোনেশিয়া–কেনিয়া সম্পর্ক

**ইন্দোনেশিয়া–কেনিয়া সম্পর্ক**, ইন্দোনেশিয়া এবং কেনিয়া এর মধ্যকার দ্বিপাক্ষিক বৈদেশিক সম্পর্ককে নির্দেশ করে। কেনিয়ার রাজধানী নাইরোবিতে ইন্দোনেশিয়ার স্থায়ী দূতাবাস রয়েছে। কেনিয়ায়, ইন্দোনেশিয়ার দূতাবাসের নিকটই, মরিশাস, সিসিলি, এবং উগান্ডা সম্পর্কিত দায়িত্ব এবং বিষয়াবলী ন্যস্ত রয়েছে। তবে, ইন্দোনেশিয়ায় এখনও কেনিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ অবস্থিত কেনিয়ার দূতাবাসের মাধ্যমেই, ইন্দোনেশিয়া সম্পর্কিত বিষয়াবলী এবং দায়িত্ব সম্পন্ন করা হয়। তবে দুই দেশের মধ্যকার সম্পর্ক অত্যন্ত আন্তরিক। পাশাপাশি দেশদুটি বিভিন্ন আন্তর্জাতিক ও বহুজাতিক সংস্থা যেমন: বিশ্ব বাণিজ্য সংস্থা (ডব্লিউটিও) এবং জোট-নিরপেক্ষ আন্দোলন (ন্যাম) এর সদস্য।

## ইতিহাস
ইন্দোনেশিয়া ও কেনিয়া এর মধ্যকার আনুষ্ঠানিক কূটনৈতিক সম্পর্ক প্রতিষ্ঠিত হয় ১৯৭৯ সালের জুলাই মাসে। সে সময় দারুস সালাম, তানজানিয়াতে অবস্থিত ইন্দোনেশিয়ার দূতাবাসের মাধ্যমে কেনিয়া সম্পর্কিত কূটনৈতিক ও অন্যান্য কার্যক্রম সম্পন্ন করা হত। পরবর্তীতে ১৯৮২ সালের এপ্রিল মাসে, আনুষ্ঠানিকভাবে নাইরোবিতে ইন্দোনেশিয়ার দূতাবাস স্থাপিত হয়।

২০০৮ সালের ১৯ জুন, নাইরোবিতে, ইন্দোনেশিয়া এবং কেনিয়া, দুই দেশের মাঝে একটি যুগ্ম কমিশন গঠনের লক্ষ্যে, এই দুই দেশের পররাষ্ট্র মন্ত্রীগণ একটি সমঝোতা স্মারকে সাক্ষর করেন। এই কমিশন, দুই দেশের সমন্বয় ও সমঝোতার খাতের বিস্তৃতি ও উন্নতি এবং এর পাশাপাশি দ্বিপাক্ষিক সমস্যার সমাধানে কাজ করে। ২০০৮ সালের ২-৪ ডিসেম্বর, ইন্দোনেশিয়ার রাজধানী জাকার্তায় এই কমিশনের প্রথম বৈঠক অনুষ্ঠিত হয়। বৈঠকে, কমিশন, অর্থনীতি, বাণিজ্য, সমাজ ও সংস্কৃতি এবং কারিগরি প্রভৃতি খাতে সমন্বয় বাড়ানোর ব্যাপারে সম্মত হয়। এর পাশাপাশি, দুই দেশের মানুষের যোগাযোগ বৃদ্ধির লক্ষ্যে, কমিশন কূটনৈতিকদের প্রশিক্ষণ, জঙ্গিবাদ বিরোধী পদক্ষেপ এবং ক্রীড়া প্রশিক্ষণ প্রভৃতি খাতে সমন্বয়ের সম্ভাবনা এবং তা বাড়ানোর ব্যাপারে সম্মত হয়।

## বাণিজ্য
কেনিয়াতে ইন্দোনেশিয়ার প্রধান রপ্তানি পণ্য হল, অপরিশোধিত পাম তেল, আসবাব, যন্ত্রপাতি, পরিবহন উপকরণ, টেক্সটাইল এবং পোশাক। অপরদিকে ইন্দোনেশিয়ায় কেনিয়ার রপ্তানি পণ্য হল, কালো চা, সিসাল আঁশ, তামাক এবং ফুল।

প্রায় প্রতিবছরই কেনিয়া ও ইন্দোনেশিয়ার মধ্যকার বাণিজ্যে, বাণিজ্য ঘাটতি দেখা যায় এবং এই ঘাটতি কেনিয়ার থাকে। ২০০৯ সালে ইন্দোনেশিয়ার কাছে ২৩৫.৪ মিলিয়ন (২৩.৫৪ কোটি) মার্কিন ডলার ছিল। সে বছর ইন্দোনেশিয়া, কেনিয়ায় পণ্য রপ্তানি করে আয় করে ২৪২.৭ মিলিয়ন (২৪.২৭ কোটি) মার্কিন ডলার। অপরপক্ষে কেনিয়া, ইন্দোনেশিয়ায় পণ্য রপ্তানি করে আয় করে ৭.৩২ মিলিয়ন (৭৩.২ লক্ষ) মার্কিন ডলার।

## তথ্যসূত্র

## বহিঃসংযোগ
* ইন্দোনেশিয়া দূতাবাস, নাইরোবি, কেনিয়া 

বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:কেনিয়ার দ্বিপাক্ষিক সম্পর্ক
বিষয়শ্রেণী:ইন্দোনেশিয়া-কেনিয়া সম্পর্ক
ইন্দোনেশিয়ার জনমিতি

থাম্ব|ডান|360px|শিক্ষা সফরে জাদুঘর পরিদর্শনররত একদল ইন্দোনেশিয় শিক্ষার্থী।

২০১০ সালের জাতীয় আদমশুমারি প্রতিবেদন অনুযায়ী ইন্দোনেশিয়ার জনসংখ্যা ২৩৭.৬৪ মিলিয়ন, এবং এটি ২০১৫ সালে ২৫৫.৪ মিলিয়ন জনসংখ্যায় পৌছাতে পারে। জাভা দ্বীপে মোট জনসংখ্যার ৫৮% লোকের বাস, এটি বিশ্বের সবচেয়ে জনবহুল দ্বীপ।

১৯৬৭ সাল থেকে গৃহীত কার্যকর পরিবার পরিকল্পনা কার্যক্রমের প্রেক্ষিতে ২০১০ সালে শেষ হওয়া দশকের শেষের দিকে এসে ইন্দোনেশিয়ার জনসংখ্যা বৃদ্ধির হার ছিল ১.৪৯ শতাংশ। এই হারে জনসংখ্যা বৃদ্ধি পেলে ইন্দোনেশিয়ার জনসংখ্যা মার্কিন যুক্তরাষ্ট্রের বর্তমান জনসংখ্যাকে অতিক্রম করতে পারবে ২০৪৩ সালে, যদি এই সময়ের মধ্যে যুক্তরাস্ট্রের জনসংখ্যা বৃদ্ধি না-পায় এবং এর ফলেশ্রুতিতে চীন ও ভারতের পরে বিশ্বের তৃতীয় বৃহত্তম জনসংখ্যার বহুল দেশ হয়ে উঠবে। কারো কারো মতে, ইন্দোনেশিয়ার বিশ্বের তৃতীয় বৃহত্তম জনবহুল দেশ হয়ে উঠা রুখতে পরিবার পরিকল্পনা সম্পর্কিত নীতিমালাটি ১৯৬৭ সালের কর্মসূচীর উপর ভিত্তি করে পুনরায় চালু হওয়া উচিত; তবে এই লক্ষ্যে অগ্রসর হওয়া ভীষনভাবে বাধাগ্রস্থ হবে ধর্মীয় মতাদর্শগত মতামতের কারণে, যেখানে পরিবার পরিকল্পনা পদ্ধতি অনুসরণ করাকে স্রস্টার প্রতি কৃতজ্ঞ না-হওয়ার সমতুল্য হিসাবে গণ্য করা হয়।

বর্তমানে ইন্দোনেশিয়ার জনকাঠামোতে তরুণ বয়সী জনসংখ্যার আধিক্য পরিলক্ষিত হচ্ছে। এখানকার বর্তমান মধ্যবয়সের বিন্দু হচ্ছে ২৮.২ বছর; অর্থ্যাৎ, দেশটির অর্ধেক জনসংখ্যার বয়স এরচেয়ে কম এবং অবশিষ্ট অর্ধেক জনগোষ্ঠীর বয়স এর অধিক।

নৃগোষ্ঠীগত দিক থেকে এই দেশটিতে নৃতাত্ত্বিক, ভাষাগত, ধর্মীয় প্রভৃতি বৈশিষ্ট্যের উপর ভিত্তি করে অসংখ্য জনগোষ্ঠী রয়েছে ছড়িয়ে ছিটিয়ে।

## জনসংখ্যা
### বছর অনুসারে লোকসংখ্যা

### বয়স কাঠামো

ইন্দোনেশিয়ার জনমিতিক গঠনে অপেক্ষাকৃত তরুণ জনসংখ্যার আধিক্য পরিলক্ষিত হয়। ২০১১ সালের অনুমানিক হিসাব অনুযায়ী, ইন্দোনেশিয়ার মধ্য বয়সী মান ২৮.২ বছর।

## নৃগোষ্ঠী

ইন্দোনেশিয়ার ৩০০-টিরও বেশি নৃগোষ্ঠীর বসবাস রয়েছে। এর মধ্যে ৯৫%-ই ইন্দোনেশিয়ার স্থানীয় বংশোদ্ভূত অধিবাসী। জাভানি জনগোষ্ঠী রয়েছে ১০০ মিলিয়ন (৪২%) - এরাই বৃহত্তম জনগোষ্ঠী এই দেশটিতে; তারপরে রয়েছি সুন্দানি জনগোষ্ঠী, যাদের সংখ্যা ৪০ মিলিয়ন (১৫%)।

## ধর্ম
ইন্দোনেশিয়া হচ্ছে বিশ্বের সবচেয়ে জনবহুল মুসলমান-সংখ্যাগরিষ্ঠ দেশ; ২০১০ সালের আদমশুমারি অনুসারে ইন্দোনেশিয়ার জনসংখ্যার প্রায় ৮৭.১৮% মুসলমান। জনসংখ্যার ৯.৮৭% খ্রিষ্টান ধর্মের অনুসারী (যার ৭০%-এর বেশি প্রোটেস্ট্যান্ট), ১.৬৯% হিন্দু, ০.৭২% বৌদ্ধ এবং অন্যান্য ধর্মের অনুসারী ০.৫৬%। বেশিরভাগ ইন্দোনেশিয়ান হিন্দুই বালিনিয় এবং আধুনিক ইন্দোনেশিয়ার অধিকাংশ বৌদ্ধরা তিয়ানগৌয়া নৃগোষ্ঠীর।

## ভাষা
ইন্দোনেশিয়ার রাস্ট্রীয় ভাষা হলো ইন্দোনেশীয় ভাষা। এছাড়াও এখানে আরো অসংখ্য ক্ষুদ্র নৃগোষ্ঠীক ভাষা ব্যবহৃত হয়। হিসাব অনুসারে এখানে বর্তমানে ৭৩৭টি ভাষা ব্যবহৃত হয়; যার মধ্যে প্রধাাা হচ্ছে জাভানীয় ভাষা।

## তথ্যসূত্র

বিষয়শ্রেণী:ইন্দোনেশিয়ার জনপরিসংখ্যান
এলদিগুয

থাম্ব|এলদাগিযের তামা'র দিরহাম। আজারবাইজানের ইতিহাসের জাদুঘর, বাকু
**শাআমস আল-দিন ইলদেনিয, এলদিগুয **অথবা ** শামসেদ্দিন এলদেনিয **(, মৃত্যুঃ ১১৭৫- ১১৭৬ খ্রিষ্টাব্দ) সেলজুক্ব সম্রাজ্যের একজন আতাবেগ ছিলেন পাশাপাশি এলদিগুযিদস (আহারবাইজানের আতাবেগ) রাজ বংশের প্রতিষ্ঠাতা ছিলেন, যা ককেসিয়ান আলবেনিয়া, ইরানি আজারবাইজান এবং বেশিরভাগ উত্তর-পশ্চিমা পার্সিয়ানদের ১২তম শতকের শেষ অর্ধেক থেকে ১৩ শতকের প্রাথমিক দশক পর্যন্ত  প্রভাব বিস্তার করে। 

তিনি জন্মসূত্রে ছিলেন একজন কিপছাক। সেলজুক্ব সুলতান প্রথম মেহদির সাবেক উজির- কামাল দিন-আল সিমিরুমির ফ্রিডম্যান ছিলেন এবং পরে সুলতান মাস'উদ এর শাসনামলে (১১৩৪-১১৫২) তিনি আরানের সচিব পদে উপনীত হন। সেলজুক্ব রাজ্যে তিনি ছিলেন সবচেয়ে শক্তিশালী সীমান্তবর্তী আমির, তিনি পাশ্ববর্তী জর্জিয়া রাজ্যের ঘন ঘন আক্রমণকে প্রতিহত করার জন্য বিরাট সেনাবাহিনীর সাহায্য লাভ করেন। এর ফলে ১১৪৬ সালে তিনি নিজেকে আজারবাইজানের স্বাধীন শাসক হিসেবে ঘোষণা করেন। তিনি দ্বিতীয় সুলতান তঘরুল (১১৩২-১১৩৩; মাসুদের ভাই এবং পূর্বপুরুষ)  এর বিধবা স্ত্রী-কে বিয়ে করেন যিনি তাকে উক্ত রাজবংশীয় বিবাদে ( ১১৫২ সালে যা মাসুদের মৃত্যুর কারণ হয়ে দাঁড়ায়) হস্তক্ষেপের ব্যপারে অনুমতি দেয়। তিনি সফলতা লাভ করেন, ১১৬০ সালে, সুলায়মান শাহ এর পদচ্যুতি ঘটিয়ে তিনি তার সৎ পুত্র আরস্লান বি. তঘরুল (১১৬০-১১৭৫) কে সুলতান পদে উপবিষ্ট করেন। আতাবেক এর খেতাব লাভ করে,  ইলদেনিয তখন সুলতানের প্রশাসকের প্রধান রক্ষাকর্তায় উপনীত হন।   

পরে ইলদেনিয তার পুত্র পালোয়ান এবং ইনাঞ্চ এর কন্যার বিয়ের ব্যবস্থা করেন। ইনাঞ্চ ছিলেন রে এর আমির। এই বিবাহ'র কারণ হলো উক্ত শক্তিশালী রাজবংশের বশ্যতা স্বীকার করা। পরবর্তীতে, ইনাঞ্চ ফার্স এবং ক্বাযভিনের আমিরদের সাথে মিত্রতা করেন এবং আরস্লানের ভাই মুহাম্মাদকে তার পক্ষ ত্যাগ করানোর চেষ্টা করেন। ইলদেনিয দলত্যাগীদের সাথে যুদ্ধ ময়দানে সাক্ষাৎ করেন এবং জয় লাভ করেন, কিন্তু ইনাঞ্চ রে-তে পালিয়ে যান। ইলদেনিয পরে ইসাফান এ যায় এবং ফার্স, যাঙ্গি এর আতাবেককে বশ্যতা স্বীকারের জন্য বাধ্য করেন। শীঘ্রই তিনি ১১৬২ সালে ডিভিন শহরকে জর্জিয়ান আক্রমণ থেকে উদ্ধারের জন্য উত্তরে যাত্রা শুরু করেন। ইলদেনিযের নেতৃত্বে মুসলিম শাসকরা জর্জিয়ান রাজা তৃতীয় জর্জকে হারিয়ে দেন এবং তার দেশে ফিরে যেতে বাধ্য করে। হামাদানে ফিরে, তিনি আরেকটি আক্রমণ প্রতিহত করার চেষ্টা চালান- সেই আক্রমণটি খোয়ারেযমিয়ানস কর্তৃক পরিচালিত হয় যিনি খোরাসানকে বিস্তৃত করার পরিকল্পনা করেন। খোয়ারেজমিয়ানস সরাসরি মোকাবিলা পরিহার করেন এবং ইলদেনিয বাহিনীকে হটিয়ে দেয়। তাদের বন্ধু ইনাঞ্চকে, ইলদেনিযের আবেদনের প্রেক্ষিতে ১১৬৯ সালে হত্যা করা হয়। খোয়ারেযমশাহ ১১৭২ এ মারা যান।   

তার মৃত্যুতে ১১৭৫-১১৭৬ সালের দিকে, ইলদেনিয তর্কসাপেক্ষে, সেলজুক্ব সম্রাজ্যের অনেক অংশের দে ফেক্তো মাস্টারে পরিণত হন। হামাদানের একটি মাদ্রাসায় তাকে সমাহিত করা হয় যা তিনি নিজে প্রতিষ্ঠা করেছিলেন।  

## তথ্যসূত্র

* 

বিষয়শ্রেণী:১১৭৫-এ মৃত্যু
বিষয়শ্রেণী:১১৭৬-এ মৃত্যু
বিষয়শ্রেণী:তুর্ক শাসক
ফ্রট (যৌনক্রিয়া)

**ফ্রট** বা **ফ্রটেজ** হচ্ছে দুইজন মানুষের মধ্যে (সাধারণত সম-লিঙ্গের মধ্যে) ঘটিত এক প্রকারের যৌনকর্ম যাতে দুইজন সম্মুখভাবে সম্পূর্ণ নগ্ন হয়ে ওষ্ঠ চুম্বন করতে থাকেন এবং তাদের যৌনাঙ্গ আলিঙ্গত থাকতে পারে। এই যৌনক্রিয়াটি ইংরজিতে ফ্রটেজ নামেই বেশি পরিচিত যদিও এটি একটি অশালীন শব্দ। বিভিন্ন যুগলদের মধ্যে এই ধরনের যৌনক্রিয়া জনপ্রিয় হয়ে ওঠে যখন পায়ুকাম এর ক্ষতি (ক্যান্সার বা অন্যান্য দুরারোগ্য ব্যাধি) সম্বন্ধে সবাই জানতে পারে। যদিও এটিকে সবসময় যৌনক্রিয়া হিসেবে ধরা নাও হতে পারে, এটাকে শুধু রোমান্টিক কর্মও অনেকে বলে থাকেন পুরো উলঙ্গ হওয়ার পরেও। ফ্রট সাধারণত খুবই অল্প সময় ধরে যুগলরা করে অর্থাৎ এটি একটি ক্ষণস্থায়ী যৌনক্রিয়া।

## তথ্যসূত্র

বিষয়শ্রেণী:জৈবিক লিঙ্গ
বিষয়শ্রেণী:যৌনক্রিয়া
বিষয়শ্রেণী:এলজিবিটিকিউ অপশব্দ
বিষয়শ্রেণী:পুরুষ সমকামিতা
বেকারত্বের হার অনুযায়ী ভারতের রাজ্য ও কেন্দ্রশাসিত অঞ্চলের তালিকা

এটি বেকারত্বের ভিত্তিতে ভারতের রাজ্যগুলির একটি তালিকা। তালিকাটি শ্রম ও কর্মসংস্থান মন্ত্রণালয়, ভারত সরকারের ৫ তম বার্ষিক কর্মসংস্থান - বেকারত্ব জরিপ (২০১৫-১৬) এর  প্রতিবেদন থেকে সংকলিত হয়েছে।

গুজরাতে সর্বনিম্ন বেকারত্বের হার রয়েছে এবং রাজ্যের বেকারত্বের হারের শেষের দিকে রয়েছে, ত্রিপুরা, রাজ্যগুলির মধ্যে সর্বোচ্চ বেকারত্বের হার ভারতের সিকিমে এবং কেরালায় রয়েছে। (উচ্চতর জনসংখ্যা জনসংখ্যার মধ্যে বেকারত্বের প্রতিনিধিত্ব করে)। জাতীয় গড় হার ৫০। এখানে নিচের তথ্যে ইন্টারেক্টিভ মান  পাওয়া যাবে।

## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
বিষয়শ্রেণী:বেকারত্ব
বিষয়শ্রেণী:ভারতে কর্মসংস্থান
বিষয়শ্রেণী:দেশের প্রশাসনিক বিভাগসমূহের ক্রমের তালিকা
বরখান জেলা

**বরখান**  (,  হচ্ছে পাকিস্তানের বেলুচিস্তান প্রদেশের একটি জেলা। এটি পাঞ্জাব প্রদেশের পূর্ব সীমারেখা সাথে সংযুক্ত হয়েছে এবং দক্ষিণে ডেরা বুগতির বেলুচিস্তান জেলা, পশ্চিমে কোহলু জেলা, উত্তর-পশ্চিমে লররেঈ জেলা, এবং উত্তরে মুসাখেল জেলা অবস্থিত। জেলাটির প্রধান সদর দপ্তর বরখান শহর। ১৯৯১ সালের ৩১ ডিসেম্বর একটি পৃথক জেলা হিসেবে আত্মপ্রকাশ করে, যা পূর্বে লররেঈ জেলার অন্তর্ভুক্ত একটি তহসিল ছিল।

## এক নজরে বরখান

## ইতিহাস
বরখান জেলার প্রাথমিক ইতিহাস অস্পষ্ট বলে বিবেচনা করা হয় কিন্তু বলা হয় যে এই এলাকাটি মুসলিম শাসক এবং কান্দাহার ও ভারতের বিজয়ীগণের অধীনে ছিল। বারো খান বেলুচ ছিলেন একজন খেত্রান সম্প্রদায়ের যিনি একজন দক্ষ যোদ্ধা হিসেবে সুপরিচিত ছিলেন কিন্তু যখন তিনি যুদ্ধে পরাজিত হন তখন তিনি তার উপজাতীয় লোকদের সাথে নিয়ে এই উপত্যকায় চলে আসেন এবং এই উপত্যকাটিকে বার খানের নামে নামকরণ করেন। কিন্তু সময়ের সাথে সাথে বার খান থেকে বরখান নামে নামকরণ করা হয়।

খেত্রান বেলুচ মূলত সিস্তানের উপজেলা একটি এলাকা এবং তাত্তরের হিন্দ প্রদেশের একটি অংশ। আকবরের শাসনামলের সময়ে এটিকে জানজাহ বলে ডাকা হত।

যদিও খেতরান একটি বেলুচ গোষ্ঠী নয়। মীর গিরজো খান মাজারানী ছিলেন বেলুচদের প্রথম সর্দার। তিনি তার পুত্র বখতিয়ার খান এর হাত ধরে সফলতা পেয়েছিলেন যিনি মীর হাজী খান এর যোগ্য উত্তরাধিকারী  ছিলেন। যার শাসনামলের সময়ে তিনি কাবুলের ঝোব কাকারদের উপর আক্রমণের সুবাদে খেত্রানদের মধ্যে জয়ের নায়ক হিসেবে স্মরণীয় হয়ে ছিলেন। মীর হাজী খান কিছু সংখ্যক প্রধান নেতারদের সমন্বয়ে সফলতা পান। মীর হাজি খান একজন শক্তিশালী ব্যক্তি ছিলেন এবং খেত্রানগণ তার অধীনে সফল ছিলেন। তিনি করম খান বিজরানি মরিয়রের মওয়াডের দুর্গ ধ্বংস করে মরিস থেকে খেত্রনদের পরাজয়ের প্রতিশোধ গ্রহণ করেন। হাজী খান মৃত্যুবরণ করেন এবং তিন পুত্র সন্তান রেখে যান। তাদের নাম হল যথাক্রমে: উমর খান, নওয়াব খান এবং বালু খান। যদিও তিনি তার ভাই সায়েদ খান কর্তৃক নির্বাচিত হন যিনি খেত্রানদের জন্য নির্বাচিত হন। এরপর তিনিও মারা যান ৩ সন্তান রেখে। যাদের নাম যথাক্রমে: দোস্ত মুহাম্মদ, সর্নি খান এবং কাদির বখশ।সৈয়দ খানও তার ভাই বালুল খানের নেতৃত্বে সফলতা পান। বাবুল খান যদিও নওয়াব খান ও কাদির বখশের বিরুদ্ধে বিরোধিতা করেছিলেন।

## গ্রন্থপঞ্জি
*

## তথ্যসূত্র

বিষয়শ্রেণী:বরখান জেলা
বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:পাকিস্তানের জেলা
মেলান্দহ পৌরসভা

**মেলান্দহ পৌরসভা** বাংলাদেশের ময়মনসিংহ বিভাগের জামালপুর জেলার মেলান্দহ উপজেলার অন্তর্গত একটি পৌরসভা।

## অবস্থান ও সীমানা

## ইতিহাস
মেলান্দহ পৌরসভার ইতিহাস মূলত জামালপুর জেলার মেলান্দহ উপজেলার বিবর্তনের সাথে জড়িত, যা একটি প্রাচীন জনপদ, যা ১৯২৫ সালে থানা এবং ১৯৮৩ সালে উপজেলায় উন্নীত হয়, এবং **২৪ মার্চ ১৯৯৮ তারিখে মেলান্দহ পৌরসভা প্রতিষ্ঠিত হয়**। ব্রহ্মপুত্র-যমুনা নদীর পলিমাটিতে গড়ে ওঠা এই জনপদের নামকরণের সঠিক ইতিহাস না থাকলেও, এটি একটি গুরুত্বপূর্ণ পৌরসভা হিসেবে পরিচিতি লাভ করেছে এবং পরে 'ক' শ্রেণীতে উন্নীত হয়েছে।

## প্রশাসনিক এলাকা

## আয়তন ও জনসংখ্যা

## শিক্ষা
মেলান্দহ সরকারি কলেজ

জাহানার লতিফ মহিলা কলেজ

মেলান্দহ সরকারি বালিকা উচ্চ বিদ্যালয়

জামিয়া হুসাইনিয়া আরাবিয়া মাদরাসা

মেলান্দহ উমির উদ্দিন পাইলট উচ্চ বিদ্যালয় ও কলেজ

মেলান্দহ সদর ইসলামিয়া ফাজিল মাদরাসা 

রাবেয়া ইসলাম আদর্শ বিদ্যালয় 

ইত্যাদি উল্লেখ যোগ্য শিক্ষা প্রতিষ্ঠান

## তথ্যসূত্র

বিষয়শ্রেণী:মেলান্দহ উপজেলার পৌরসভা
বিষয়শ্রেণী:১৯৯৮-এ বাংলাদেশে প্রতিষ্ঠিত